**Ministru kabineta noteikumu "Grozījumi** **Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi"" projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu pilnvērtīgu sabiedrībā balstītu sociālo pakalpojumu infrastruktūras izveidi un attīstību pašvaldībās 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) ietvaros, izstrādāts noteikumu projekts[[1]](#footnote-1), kura mērķis ir pārdalīt starp projektu iesniegumu atlases kārtām 9.3.1.1. pasākuma kopējo attiecināmo finansējumu 10 383 675 *euro* apmērā, kuru līdz 2020.gada 31.oktobrim 9.3.1.1.pasākumā uzskaita kā citu publisko finansējumu. Tāpat noteikumu projekts paredz izmaiņas atsevišķos 9.3.1.1. pasākuma īstenošanas nosacījumos.  Noteikumu projekta spēkā stāšanās indikatīvais laika periods – 2021. gada I ceturksnis. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Labklājības ministrijas (turpmāk – LM) iniciatīva, pamatojoties uz 9.3.1.1.pasākumam papildu piešķirtā finansējuma 10 383 675 euro apmērā sadali starp pašvaldībām un veiktajiem grozījumiem plānošanas reģionu deinstitucionalizācijas plānos (turpmāk – DI plāni) (apstiprināti ar LM Sociālo pakalpojumu attīstības padomes 2020.gada 27.novembra lēmumu Nr.39). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz precizēt 9.3.1.1. pasākuma īstenošanas nosacījumus, t.sk.:  **1.** **pārdalīt 9.3.1.1.pasākuma kopējo attiecināmo finansējumu 10 383 675 *euro* apmērā, kuru līdz 2020.gada 31.oktobrim 9.3.1.1.pasākumā uzskatīja kā citu publisko finansējumu, starp 9.3.1.1.pasākuma projektu iesniegumu atlases kārtām.**  Saskaņā ar Finanšu ministrijas 2019. gada 11. oktobra informatīvo ziņojumu[[2]](#footnote-2) 9.3.1.1. pasākumam tika saglabāts snieguma rezerves finansējums, bet atbilstoši virzītajiem darbības programmas "Izaugsme un nodarbinātība" (turpmāk – darbības programma) grozījumiem[[3]](#footnote-3), 9.3.1.1. pasākuma kopējām attiecināmajām izmaksām tika piešķirts papildu finansējums 10 383 675 *euro* apmērā. 9.3.1.1.pasākumam papildu piešķirtais finansējums MK noteikumos Nr.871[[4]](#footnote-4) tika iestrādāts ar iepriekšējiem MK noteikumu Nr.871 grozījumiem[[5]](#footnote-5), nosakot, ka 9.3.1.1.pasākumamam piešķirto papildu finansējumu līdz 2020. gada 31. oktobrim uzskaita kā citu publisko finansējumu un no 2020. gada 1. novembra tas kompensācijas veidā ir pieejams tām pašvaldībām, kuras papildus plānošanas reģionu DI plānos pašvaldībai noteiktajam minimālajam attiecināmajam nacionālajam līdzfinansējumam plāno lielāku pašvaldības finansējuma apmēru sabiedrībā balstītu sociālo pakalpojumu infrastruktūras izveides attiecināmo izmaksu segšanai. Ar iepriekšējiem grozījumiem MK noteikumos Nr.871 tika iekļauta arī kārtība, kādā tiek veikta šī cita publiskā finansējuma sadale starp pašvaldībām, tostarp formulas šī finansējuma pašvaldību daļas aprēķināšanai. Atbilstoši šai kārtībai:   1. LM kā Eiropas Savienības fondu vadībā iesaistītā atbildīgā iestāde (turpmāk – atbildīgā iestāde) 2020.gada novembra sākumā apkopoja informāciju par pašvaldību plānotām kopējām attiecināmām sabiedrībā balstītu sociālo pakalpojumu infrastruktūras izveides izmaksām, balstoties uz Kohēzijas politikas fondu vadības sistēmā 2014. – 2020. gadam (turpmāk – KP VIS) iekļauto informāciju par pašvaldību sabiedrībā balstītu sociālo pakalpojumu infrastruktūras izveides kopējām attiecināmajām izmaksām uz 2020.gada 31.oktobri (kā informācijas avots pašvaldību kopējo attiecināmo izmaksu noteikšanai tika izmantoti KP VIS ievietotās aktuālās plānošanas reģionu DI plānu redakcijas, kuras satur informāciju par pašvaldību plānotām kopējām attiecināmām sabiedrībā balstītu sociālo pakalpojumu infrastruktūras izveides izmaksām); 2. pēc informācijas apkopošanas atbildīgā iestāde aprēķināja un noteica MK noteikumu Nr.871 9.3. apakšpunktā minētā cita publiskā finansējuma daļas apmēru katrai pašvaldībai, kura plāno lielāku pašvaldības finansējuma apmēru sabiedrībā balstītu sociālo pakalpojumu infrastruktūras izveidei kā minimāli nepieciešams; 3. 2020.gada 12.novembrī atbildīgā iestāde iesniedza LM Sociālo pakalpojumu attīstības padomes sekretariātam izskatīšanai Sociālo pakalpojumu attīstības padomē tehniskus grozījumus visos plānošanas reģionu DI plānos, kuros iekļauts MK noteikumu Nr.871 9.3. apakšpunktā minētā finansējuma sadalījums starp pašvaldībām; 4. LM Sociālo pakalpojumu attīstības padome ierosinātos plānošanas reģionu DI plānu grozījumus izskatīja un apstiprināja 2020.gada 27.novembrī (lēmums Nr.39); 5. 2020.gada 1.decembrī atbildīgā iestāde nosūtīja informāciju sadarbības iestādei par tām pašvaldībām, kurām ir piešķirts MK noteikumu Nr.871 9.3. apakšpunktā minētā finansējuma daļa, norādot arī konkrētas pašvaldību finansējuma daļu apmērus dalījumā pa finansējuma avotiem. Vienlaikus atbildīgā iestāde aicināja sadarbības iestādi uzsākt minēto finansējuma daļu piešķiršanu pašvaldību projektiem, iniciējot attiecīgus grozījumus vienošanās par projektu īstenošanu.   Atbilstoši MK noteikumos Nr.871 noteiktajai finansējuma sadales kārtībai 9.3. apakšpunktā minētais finansējums (10 383 675 euro) kopumā tika sadalīts starp 47 pašvaldībām, tostarp pieciem nacionālās nozīmes attīstības centriem, tādējādi palielinot šo pašvaldību 9.3.1.1.pasākuma attiecināmā finansējuma apmēru.  Ņemot vērā iepriekšminēto un MK noteikumu Nr.871 9.3. apakšpunktā minētā finansējuma sadalījumu starp pašvaldībām, nepieciešams precizēt 9.3.1.1.pasākuma projektu iesniegumu atlašu kārtu kopējā attiecināmā finansējumu apmērus, nosakot to:   1. pirmajai projektu iesniegumu atlases kārtai 14 397 702 *euro* apmērā (šobrīd 13 107 832 *euro*), tai skaitā Eiropas Reģionālās attīstības fonda (turpmāk – ERAF) finansējums 11 862 993 *euro* un nacionālais publiskais līdzfinansējums (valsts budžeta finansējums, valsts budžeta dotācija pašvaldībām un pašvaldību finansējums) ne mazāk kā 2 534 709 *euro*, tai skaitā valsts budžeta finansējums 498 81**4** *euro;* 2. otrajai projektu iesniegumu atlases kārtai 40 427 951 *euro*, tai skaitā ERAF finansējums 31 719 563 *euro* un nacionālais publiskais līdzfinansējums (valsts budžeta finansējums, valsts budžeta dotācija pašvaldībām un pašvaldību finansējums) ne mazāk kā 8 708 388. *euro*, tai skaitā valsts budžeta finansējums 3 516 723 *euro*.   Attiecīgi MK noteikumu projekts paredz papildināt MK noteikumus Nr.871 ar jaunu punktu, kas nosaka 9.3.1.1.pasākuma finansējuma dalījumu starp projektu iesniegumu atlases kārtām pēc MK noteikumu Nr.871 9.3. apakšpunktā minētā finansējuma sadales starp pašvaldībām.  **2. papildināt 9.3.1.1.pasākuma īstenošanas nosacījumus ar iespēju pašvaldībām jaunizveidotajā infrastruktūrā sniegt pakalpojumus arī citu finansējuma avotu ietvaros.**  2020.gadā, uzsākoties aktīvai 9.3.1.1.pasākumu projektu īstenošanai, LM un sadarbības iestāde saņem daudzu 9.3.1.1.pasākuma finansējuma saņēmēju – pašvaldību jautājumus par projekta ietvaros jaunizveidotās sabiedrībā balstītu sociālo pakalpojumu infrastruktūras izmantošanas iespējām un tajā sniedzamajiem pakalpojumiem.   1. Šobrīd MK noteikumos Nr.871 paredzēts, ka pašvaldības jaunizveidotajā sabiedrībā balstītu sociālo pakalpojumu infrastruktūrā var sniegt sabiedrībā balstītus pakalpojumus a) tikai 9.2.2.1.pasākuma “Deinstitucionalizācija” (turpmāk – 9.2.2.1.pasākums) mērķa grupas personām (pilngadīgas personas ar garīga rakstura traucējumiem, ārpusģimenes aprūpē esoši bērni un bērni ar funkcionāliem traucējumiem un viņu likumiskie pārstāvji); b) kā maksas pakalpojumus (izmaksas par pakalpojuma sniegšanu pilnā apmērā sedz mērķa grupas persona vai tās likumiskie pārstāvji), ja izveidotajā pakalpojumu infrastruktūrā 9.2.2.1.pasākuma mērķa grupas personas nenodrošina pilnu pakalpojuma noslodzi un ievērojot virkni papildu nosacījumus, kas noteikti MK noteikumu Nr.871 50.10. apakšpunktā, tostarp arī attiecībā uz personas loku, kam sniedzami maksas sabiedrībā balstīti sociālie pakalpojumi.   Šī brīža MK noteikumu Nr.871 regulējums nepieļauj situācijas, kad pašvaldības jaunizveidotajā sabiedrībā balstītu sociālo pakalpojumu infrastruktūrā ierobežotā 9.2.2.1.pasākuma atbalsta (plānošanas reģionu projektu īstenošana 9.2.2.1.pasākuma ietvaros noslēdzas 2023.gadā) un bieži vien nepietiekamā pašvaldības budžeta finansējuma dēļ varētu sniegt vairāk sabiedrībā balstītus sociālos pakalpojumus mērķa grupas personām, piesaistot citus finansējuma (gan publiska, gan privāta) avotus (piemēram, pārrobežu sadarbības programmu finansējumu, valsts lielo uzņēmumu grantu finansējumu vai citu ārvalstu finanšu instrumentu projektu finansējumu, kuri paredzēti sabiedrībā balstītu sociālo pakalpojumu pieejamības nodrošināšanai pašvaldībās), un tādējādi daudz pilnvērtīgāk nodrošinot šo mērķa grupu personu vajadzības pēc konkrētiem sabiedrībā balstītiem sociālajiem pakalpojumiem un mērķa grupas personai nepieciešamajā pakalpojuma sniegšanas apjomā. Jaunizveidotajā sabiedrībā balstītu sociālo pakalpojumu infrastruktūrā cita finansējuma avota finansētus pakalpojumus, tāpat kā maksas sabiedrībā balstītus sociālos pakalpojumus, pašvaldība varēs nodrošināt tikai gadījumā, ja izveidotajā pakalpojumu infrastruktūrā 9.2.2.1.pasākuma mērķa grupas personas nenodrošina pilnu pakalpojuma noslodzi. Joprojām prioritāri un primāri jaunizveidotajā pakalpojumu infrastruktūrā pašvaldībām ir jānodrošina pakalpojumu sniegšana 9.2.2.1.pasākuma finansējum ietvaros atbilstoši plānošanas reģionu DI plānos noteiktajam, kā arī pašvaldības budžeta finansējuma ietvaros mērķa grupas personām, kuras dažādu iemeslu dēļ nav izvērtētas 9.2.2.1.pasākuma ietvaros, bet tām ir konstatēta nepieciešamība pēc jaunizveidotā sabiedrībā balstīta sociālā pakalpojuma. Taču, ņemot vērā mērķa grupas personu mainību, iespējamās izmaiņas mērķa grupas personu veselības stāvoklī, kā arī iespēju atsevišķu pakalpojumu sniegšanu organizēt plūsmās, ne vienmēr 9.2.2.1.pasākuma mērķa grupas personas nodrošinās pilnu jaunizveidotās pakalpojumu infrastruktūras noslodzi. Tādējādi šādos gadījumos jaunizveidotajā pakalpojumu infrastruktūrā pašvaldības varēs sniegt pakalpojumus lielākam personu skaitam atbilstoši MK noteikumu Nr.871 50.10. apakšpunktā minētajam. Šādi gadījumi nepārsniegs indikatīvi 10 – 15% no jaunizveidotajā infrastruktūrā sniegto pakalpojumu kopējā apjoma.  Iespēja jaunizveidotajā sabiedrībā balstītu sociālo pakalpojumu infrastruktūrā nodrošināt pakalpojumu sniegšanu arī cita, ar pašvaldības finansējumu nesaistīta finansējuma avota ietvaros neradīs dubultās finansēšanas riskus ar 9.3.1.1.pasākuma ietvaros veiktajiem ieguldījumiem infrastruktūrā, jo šis finansējums tiks novirzīts tikai ar paša pakalpojuma sniegšanu saistīto izmaksu segšanai.   1. Lai nodrošinātu iespēju pašvaldībām (arī to izveidotiem vai uz deleģējuma līguma piesaistītiem sociālo pakalpojumu sniedzējiem) 9.3.1.1.pasākuma projektu ietvaros izveidotajā sabiedrībā balstītu sociālo pakalpojumu infrastruktūrā sniegt pakalpojumus mērķa grupas personām, piesaistot citus (ne pašvaldības) finansējuma avotus, nepieciešams papildināt šī brīža MK noteikumu Nr.871 regulējumu ar jaunu 9.3.1.1.pasākuma īstenošanas nosacījumu. 2. Ņemot vērā visu iepriekšminēto, MK noteikumu projekts paredz precizēt MK noteikumu Nr.871 50.10. apakšpunktu, nosakot, ka 9.3.1.1.pasākuma ietvaros izveidotajā sabiedrībā balstītu sociālo pakalpojumu infrastruktūrā, tai skaitā projekta rezultātu ilgtspējas nodrošināšanas periodā, var sniegt citu finansējuma avota finansētus sabiedrībā balstītus sociālos pakalpojumus un maksas sabiedrībā balstītus sociālos pakalpojumus, vienlaikus nosakot arī vairākus nosacījumus, kas ievērojami, ja tiek sniegti pakalpojumi citu finansējuma avotu ietvaros, vai maksas sabiedrībā balstīti sociālie pakalpojumi. 3. Vienlaikus MK noteikumu projekts paredz papildināt MK noteikumus Nr.871 ar jaunu punktu, kas nosaka papildu nosacījumus, kādi pašvaldībai ir jāievēro, ja tā jaunizveidotajā pakalpojumu infrastruktūrā izvēlas sniegt maksas sabiedrībā balstītus sociālos pakalpojumus (nosacījumi, kas šobrīd noteikti MK noteikumu Nr.871 50.10. apakšpunktā un nav attiecināmi uz pakalpojumus sniegšanu, piesaistot citu, ar pašvaldības finansējumu nesaistītu, finansējuma avotu). Tāpat MK noteikumi Nr.871 tiek papildināti ar jaunu nosacījumu, kas paredz, ka maksas sabiedrībā balstītus sociālos pakalpojumus sniedz saskaņā ar cenrādi. Ņemot vērā, ka maksas sabiedrībā balstīti sociālie pakalpojumi ir pakalpojumi, kuru izmaksas pilnā apmērā sedz mērķa grupas persona, vai to likumiskie pārstāvji, pašvaldībām maksas pakalpojumu sniegšanas gadījumā ir jāizstrādā arī maksas pakalpojumu cenu veidošanas metodika (aprēķins), kurā ir iekļauts aprēķins un cenas veidošanās apraksts, t.sk. izdevumu apraksts un uzskaitījums, kas ļautu paliecināties, ka maksas pakalpojumu sniegšanas rezultātā netiek gūti Eiropas Parlamenta un Padomes 2013. gada 17. decembra Regulas (ES) Nr. 1303/2013 61. panta 1. punktā noteiktie neto ienākumi.   **3. precizēt 9.3.1.1.pasākuma īstenošanas nosacījumus attiecība uz jaunizveidotajā infrastruktūras izmantošanu un nodošanu citiem saimnieciskās darbības veicējiem.**  Šobrīd MK noteikumos Nr.871 ir noteikts nosacījums, ka gadījumos, kad pašvaldība jaunizveidotajā infrastruktūrā sniedz maksas sabiedrībā balstītus sociālos pakalpojumus, 9.3.1.1. pasākuma ietvaros izveidoto sabiedrībā balstīto sociālo pakalpojumu infrastruktūru, tai skaitā ilgtspējas nodrošināšanas periodā, nedrīkst nodod valdījumā vai lietojumā citam saimnieciskās darbības veicējam. Ņemot vērā, ka pašvaldību sabiedrībā balstītu sociālo pakalpojumu izveide tiek nodrošināta publiskā finansējuma ietvaros (ERAF, valsts budžeta finansējums un pašvaldību finansējums), šādu nosacījumu ir nepieciešams noteikt par vispārēju nosacījumu, nevis attiecināmu tikai uz gadījumiem, kad jaunizveidotajā infrastruktūrā tiek sniegti maksas sabiedrībā balstīti sociālie pakalpojumi. Vienlaikus, ņemot vērā, ka atbilstoši Sociālo pakalpojumu un sociālās palīdzības likuma 8.panta ceturtajā daļā un likumā „Par pašvaldībām” 15.panta ceturtajā daļā noteiktajam pašvaldības autonomajā kompetencē esošos sociālos pakalpojumus var sniegt arī deleģējuma procedūras ietvaros piesaistīts pakalpojuma sniedzējs (sociālo pakalpojumu sniedzējs, kas uz deleģējuma līguma pamata nodrošina pašvaldības deleģētā uzdevuma izpildi – sabiedrībā balstītu sociālo pakalpojumu sniegšanu pašvaldības mērķa grupas personām), MK noteikumi Nr.871 tiek papildināti ar jaunu nosacījumu, ka pasākuma ietvaros izveidoto infrastruktūru pašvaldība var nodot bezatlīdzības lietošanā (*infrastruktūra paliek pašvaldības bilancē un netiek nodota valdījumā vai lietošanā par samaksu ar tiesībām tajā veikt citu saimniecisko darbību*) sociālo pakalpojumu sniedzējam, ar kuru pašvaldība ir noslēgusi deleģēšanas līgumu par sabiedrībā balstītu sociālo pakalpojumu sniegšanas mērķa grupas personām nodrošināšanu. Vienlaikus tiek paredzēts arī aizliegums bezatlīdzības lietošanā nodotajā infrastruktūrā sniegt maksas sabiedrībā balstītus sociālos pakalpojumus. Tāpat gadījumos, ja pašvaldības uz deleģējuma līguma piesaistītais sociālo pakalpojumu sniedzējs ir nevalstiskā organizācija, šis pakalpojuma sniedzējs bezatlīdzības lietošanā nodotajā infrastruktūrā nesniedz sabiedrībā balstītus sociālos pakalpojumus no saņemtajiem ziedojumiem.  Ņemot vērā visu iepriekš minēto, MK noteikumi Nr.871 tiek papildināti ar jaunu 50.3 punktu.  Lai gan nacionālais tiesiskais regulējums sociālo pakalpojumu jomā paredz iespējas pašvaldībām sadarboties sociālo pakalpojumu nodrošināšanā, turklāt šāda sadarbība 9.2.2.1. pasākuma un 9.3.1.1. pasākuma kontekstā starp daudzām pašvaldībām ir paredzēta arī plānošanas reģionu DI plānos, tieši nosacījumi par to, ka 9.3.1.1. pasākuma ietvaros izveidotajā pakalpojumu infrastruktūrā pašvaldība var sniegt sabiedrībā balstītus sociālos pakalpojumus arī citas pašvaldības administratīvajā teritorijā dzīvojošām mērķa grupas personām, MK noteikumos Nr.871 nav. Bet, ņemot vērā daudzo pašvaldību uzdotos jautājumus par jaunizveidotās pakalpojumu infrastruktūras izmantošanas iespējām un, lai MK noteikumos Nr.871 nedublētu nacionālā regulējuma normas, MK noteikumu projekta anotācijā tiek iekļauta skaidrojoša informāciju[[6]](#footnote-6) par visām jaunizveidotās infrastruktūras izmantošanas iespējām.  Pašvaldība vai tās izveidots sociālo pakalpojumu sniedzējs 9.3.1.1.pasākuma projekta ietvaros izveidotajā sabiedrībā balstītu sociālo pakalpojumu infrastruktūrā var sniegt sabiedrībā balstītus sociālos pakalpojumus:   * (primāri) pašvaldības administratīvajā teritorijā dzīvojošām 9.2.2.1.pasākuma mērķa grupas personām (gan izvērtētām, gan neizvērtētām 9.2.2.1.pasākuma ietvaros), pakalpojumu sniegšanu finansējot no pašvaldības budžeta (par pakalpojumu sniegšanu 9.2.2.1.pasākuma ietvaros izvērtētām mērķa grupas personām, pašvaldība līdz 2023.gada beigām var saņemt kompensāciju par pakalpojumu sniegšanu no plānošanas reģiona 9.2.2.1.pasākuma projekta ietvaros); * pašvaldības administratīvajā teritorijā dzīvojošām MK noteikumu Nr.871 50.10.3. apakšpunktā minētajām personām, pakalpojumu sniegšanu finansējot no cita piesaistīta finansējuma avota (piemēram, pārrobežu sadarbības programma), vai kā maksas pakalpojumus (pilnu samaksu par pakalpojumu sniegšanu sedz mērķa grupas persona vai tās likumiskais pārstāvis), ja pašvaldības 9.2.2.1.pasākuma mērķa grupas persona nenodrošina pilnu infrastruktūras noslodzi. Šajā gadījumā ir jāievēro vairāki MK noteikumu Nr.871 50.10.apakspunktā (pēc MK noteikumu projekta stāšanās spēkā MK noteikumu Nr871 50.10. apakšpunktā un 50.1 punktā) noteiktie papildu nosacījumi šādu pakalpojumu sniegšanai; * citu pašvaldību administratīvajās teritorijās dzīvojošām 9.2.2.1.pasākuma mērķa grupas personām, ja tas paredzēts plānošanas reģiona DI plānā vai sadarbības līgumā starp pašvaldībām par attiecīgu sabiedrībā balstītu sociālo pakalpojumu nodrošināšanu un pakalpojumu sniegšana tiek finansēta no citas pašvaldības budžeta līdzekļiem.   Ņemot vērā arī jau iepriekš minēto, ka atbilstoši Sociālo pakalpojumu un sociālās palīdzības likumam pašvaldība sociālo pakalpojumu sniedzēju var piesaistīt arī uz deleģējuma pamata, 9.3.1.1.pasākuma projekta ietvaros izveidotajā sabiedrībā balstītu sociālo pakalpojumu infrastruktūrā sabiedrībā balstītus sociālos pakalpojumus var sniegt arī pašvaldības uz deleģējuma līguma piesaistīts sociālo pakalpojumu sniedzējs (piemēram, nevalstiskā organizācija), ja jaunizveidotā infrastruktūra uz patapinājuma līguma pamata tiek nodota piesaistītajam sociālo pakalpojuma sniedzējam bezatlīdzības lietošanā pašvaldības deleģētās funkcijas nodrošināšanai. Šajā infrastruktūrā uz deleģējuma līguma piesaistītais pašvaldības sociālo pakalpojumu sniedzējs var sniegt sabiedrībā balstītus sociālos pakalpojumus:   * (primāri) pašvaldības administratīvajā teritorijā dzīvojošām 9.2.2.1.pasākuma mērķa grupas personām, pakalpojumu sniegšanu finansējot no pašvaldības budžeta deleģējuma līgumā noteiktajā apmērā; * pašvaldības administratīvajā teritorijā dzīvojošām MK noteikumu Nr.871 50.10.3. apakšpunktā minētajām personām, ja pašvaldība pakalpojuma sniedzējam pašvaldības deleģētās funkcijas nodrošināšanai ir atļāvusi piesaistīt arī citus finansējuma avotus (piemēram, valsts lielo uzņēmumu grantu finansējumu vai 9.2.2.3.pasākuma “Sabiedrībā balstītu sociālo pakalpojumu sniegšana” finansējumu). Šādu pakalpojumu sniegšana ir iespējama, ja pašvaldības 9.2.2.1.pasākuma mērķa grupas personas deleģētā uzdevuma ietvaros nenodrošina pilnu infrastruktūras noslodzi. Arī šajā gadījumā ir jāievēro MK noteikumu Nr.871 50.10. apakšpunktā noteiktie papildu nosacījumi šādu pakalpojumu sniegšanai; * citu pašvaldību administratīvajās teritorijās dzīvojošām 9.2.2.1.pasākuma mērķa grupas personām, ja šo pakalpojumu sniegšana tiek finansēta citas pašvaldības budžeta (tai skaitā pēc tam kompensēta no 9.2.2.1.pasākuma projekta finansējuma)..   Tāpat 9.3.1.1.pasākuma projektu ietvaros izveidotās ģimeniskai videi pietuvinātās pakalpojumu sniegšanas vietās var sniegt tikai ilgstošas sociālās aprūpes un sociālās rehabilitācijas pakalpojumus ārpusģimenes aprūpē esošiem bērniem un jauniešiem līdz 17 gadu vecumam (ieskaitot). Ja pašvaldības administratīvajā teritorijā dzīvojošie ārpusģimenes aprūpē esošie bērni un jaunieši nenodrošina pilnu pakalpojuma infrastruktūras noslodzi, pašvaldība var sniegt minētos pakalpojumus arī citu pašvaldību teritorijās dzīvojošiem ārpusģimenes aprūpē esošiem bērniem un jauniešiem.  Visos gadījumos 9.3.1.1.pasākuma ietvaros jaunizveidotajā sabiedrībā balstītu sociālo pakalpojumu infrastruktūrā drīkst sniegt tikai tādus sociālos pakalpojumus (pakalpojuma veids un sniegšanas forma) un tām mērķa grupām (klientu grupa, vecums un dzimums), kas ir reģistrēti Sociālo pakalpojumu sniedzēju reģistrā.   1. **veikt citus redakcionālus precizējumus:** 2. papildināt MK noteikumu Nr.871 37. punktu ar jaunu finansējuma avotu – valsts budžets; 3. tiesiskā regulējuma normu nepārprotamības nodrošināšanai papildināt MK noteikumu Nr.871 50.3. apakšpunktu ar atsauci uz noteikumu 26.punktā minētajām atbalstāmajām darbībām; 4. papildināt nosacījumus par sniegto sabiedrībā balstītu sociālo pakalpojumu uzskaiti – šobrīd nosacījumus par mērķa grupas personu un tām sniegto sabiedrībā balstīto sociālo pakalpojumu uzskaiti un iesniegšanu reizi gadā sadarbības iestādei ir noteikts tikai attiecībā uz maksas sabiedrībā balstītiem sociālajiem pakalpojumiem. Ņemot vērā, ka pienākums uzskaitīt mērķa grupas personas un tām sniegtos pakalpojumus ir noteikts vienošanās par projekta īstenošanu, minētais nosacījums par uzskaiti turpmāk tiek attiecināts un visām personām un tām sniegtajiem sabiedrībā balstītiem sociālajiem pakalpojumiem, neatkarīgi no to finansēšanas avota. Vienlaikus tiek precizēts, ka šo informāciju par visām sabiedrībā balstīto sociālo pakalpojumu saņēmušajām personām turpmāk sadarbības iestādei sniedz pēc sadarbības iestādes pieprasījuma, lai sadarbības iestāde nodrošinātu tai noteikto uzraudzības un kontroles funkcijas veikšanu. Attiecīgi MK noteikumi Nr.871 tiek papildināti ar jaunu 50.2 punktu. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | 9.3.1.1. pasākuma ietvaros plānotās atbalstāmās darbības un izmaksas atbilst darbības programmas "Izaugsme un nodarbinātība" 9. prioritārā virziena "Sociālā iekļaušana un nabadzības apkarošana" 055. intervences kategorijas kodam "Cita sociālā infrastruktūra, kas sekmē reģionālo un vietējo attīstību" (indikatīvā ERAF finansējuma summa 43 277 478 *euro,* tai skaitā 11 779 952 *euro* pirmajā kārtā un 31 497 526 *euro* otrajā kārtā) un 013. intervences kategorijas kodam "Publiskās infrastruktūras atjaunošana energoefektivitātes uzlabošanai, projektu demonstrēšana un atbalsta pasākumi" (indikatīvā ERAF finansējuma summa 305 078 *euro,*tai skaitā 83 041 *euro* pirmajā kārtā un 222 037 *euro* otrajā kārtā**)**.  Savukārt sadalījumā pa teritoriju tipiem 9.3.1.1. pasākuma finansējumu plānots ieguldīt šādu tipu teritorijās:  - "01 Lielas pilsētu teritorijas (blīvi apdzīvotas > 50 000 iedzīvotāju)" (indikatīvā ERAF finansējuma summa 5 346 347 euro, pirmā kārta);  - "02 Mazas pilsētu teritorijas (vidēji blīvi apdzīvotas > 5 000 iedzīvotāju)" (indikatīvā ERAF finansējuma summa 32 327 571 euro, tai skaitā 6 516 646 euro pirmā kārtā un 25 810 925 euro otrā kārtā);  - "03 Lauku teritorijas (reti apdzīvotas)" (indikatīvā ERAF finansējuma summa 5 908 638 euro, otrā kārta).  MK noteikumu projektā plānotie grozījumi neietekmē 9.3.1.1.pasākuma īstenošanā esošos projektus un tie nav uzskatāmi par būtiskiem Regulas Nr. 1303/2013 71. panta izpratnē. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma mērķa grupa ir:  1. pilngadīgas personas ar GRT;  2. bērni ar FT un viņu likumiskie pārstāvji vai audžuģimenes;  3. ārpusģimenes aprūpē esoši bērni. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums attieksies uz pašvaldībām, kuras īsteno projektus 9.3.1.1. pasākumā. Minētajām pašvaldībām būs precīzāks un labvēlīgāks nosacījumu ietvars sabiedrībā balstītu sociālo pakalpojumu infrastruktūras izveidei.  Noteikumu projektam ir tieša pozitīva ietekme uz tautsaimniecību – investīcijas pašvaldību sabiedrībā balstītu sociālo pakalpojumu infrastruktūrā aktivizē būvniecības nozari un sekmē ekonomikas attīstību, kā arī nodrošina iztrūkstošās publiskās infrastruktūras izveidi tādām neaizsargātām sabiedrības mērķgrupām kā cilvēkiem, tostarp bērniem ar funkcionāliem traucējumiem, ar smagu un ļoti smagu invaliditāti un cilvēkiem ar garīga rakstura traucējumiem, kuriem pienācīgu sociālo pakalpojumu nodrošināšana dzīvesvietā, it īpaši krīzes laikā un arī pēckrīzes periodā, ir īpaši nozīmīga un var būt izšķiroša.  Tām pašvaldībām, kuras projekta mērķu sasniegšanai iegulda lielāku sava pašvaldības līdzfinansējuma daļu kā minimāli nepieciešams, būs iespēja veikt projekta grozījumus un palielināt attiecināmā 9.3.1.1. pasākuma finansējuma apjomu.  Noteikumu projekts nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.  Noteikumu projekts var veidot netiešu ietekmi uz konkurenci, vidi, veselību un nevalstiskajām organizācijām, jo administratīvajā teritorijā, kur pašvaldība veidos savu sabiedrībā balstītu sociālo pakalpojumu sniegšanas vietu, radīsies konkurence tām nevalstiskajām organizācijām, kas būtu vēlējušas attīstīt savu tādu pašu sabiedrībā balstītu sociālo pakalpojumu sniegšanas vietu.  Sabiedrības grupām un institūcijām noteikumu projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |  |  |  |
| --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | |
| Noteikumu projekts šo jomu neskar. | | | |
|  | |  | |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Saistītie tiesību aktu projekti | | Ņemot vērā, ka noteikumu projekts paredz 9.3.1.1. pasākuma finansējuma izmaiņas pirmajai un otrajai projektu iesniegumu atlases kārtai, pēc grozījumu MK noteikumos Nr. 871 stāšanās spēkā Reģionālās attīstības koordinācijas padomei saskaņā ar MK noteikumu Nr. 871 20. punktu ir jāizskata jautājums un jālemj par nepieciešamību izdarīt atbilstošus grozījumus MK 2015. gada 10. novembra rīkojumā Nr. 709, "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai", precizējot nacionālās nozīmes attīstības centru pašvaldībām 9.3.1.1. pasākuma finansējuma apmēru atbilstoši MK noteikumos Nr. 871 noteiktajam. |
| 2. | Atbildīgā institūcija | | LM, VARAM |
| 3. | Cita informācija | | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 1303/2013 |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes Regula Nr. 1303/2013. | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regula Nr. 1303/2013 61. panta 1. punkts. | Noteikumu projekta 6. punkts | Vienība tiek ieviesta pilnībā. | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | MK noteikumu projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| MK noteikumu projekts šo jomu neskar. | MK noteikumu projekts šo jomu neskar. | | MK noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot 2020. gada 24. novembrī noteikumu projektu tīmekļvietnē <https://www.lm.gov.lv/lv/lm-dokumentu-projekti-0> un aicinot sabiedrības pārstāvjus līdz 2020. gada 10. decembrim sniegt viedokli par noteikumu projektu tā izstrādes stadijā:  1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi [atbildīga.iestade@lm.gov.lv](mailto:atbildīga.iestade@lm.gov.lv);  2) klātienē. |
| 3. | Sabiedrības līdzdalības rezultāti | Par tīmekļvietnē ievietoto noteikumu projektu 2020.gada 9.decembrī tika saņemts biedrības “Integrācijas inkubators” viedoklis ar diviem priekšlikumiem MK noteikumu projekta papildināšanai. Izvērtējot sniegtos priekšlikumus, tika secināts, ka abi priekšlikumi pēc būtības nav attiecināmi uz 9.3.1.1.pasākuma īstenošanu un tie netika iekļauti MK noteikumu projektā. Attiecīgo par to tika informēts arī priekšlikumu iesniedzējs. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības kā 9.3.1.1. pasākuma finansējuma saņēmēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Labklājības ministre R. Petraviča

J.Laucis, 67021660

Janis.laucis@lm.gov.lv

1. Grozījumi Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi" (turpmāk – noteikumu projekts) [↑](#footnote-ref-1)
2. Finanšu ministrijas informatīvais ziņojums "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu" (turpmāk – Finanšu ministrijas informatīvais ziņojums) [↑](#footnote-ref-2)
3. Ministru kabineta 2020. gada 21. janvāra rīkojums "Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā "Izaugsme un nodarbinātība"" (turpmāk – darbības programmas grozījumi) [↑](#footnote-ref-3)
4. Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi" (turpmāk – MK noteikumi Nr.871) [↑](#footnote-ref-4)
5. Ministru kabineta 2020.gada 28.jūlija noteikumu Nr.465 “Grozījumi Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi" [↑](#footnote-ref-5)
6. Anotācijā iekļautā skaidrojošā informācija par visām jaunizveidotās infrastruktūras izmantošanas iespējām var tikt precizēta atkarībā no nacionālā regulējuma normu izmaiņām. [↑](#footnote-ref-6)